Document ID: /roh_data/filtered/fineweb-2-filterrobots_roh.jsonl.gz/21248

Sco burgais stoppian ins pudair sa muventar libramain en ils guauds, senza vegnir mulestà da traplas da fotografar. L'interess da la persuna privata sin protecziun da la sfera privata saja da valitar pli aut, che l'interess dal chatschadur u da persunas che vulan rimnar fotografias d'animals. Tenor l'opiniun da Thomas Casanova na dastgan persunas privatas betg tschentar si talas cameras. Da l'autra vart pon persunas privatas sa dustar encunter.
Per il chantun èsi tenor lescha da chatscha lubì da montar talas traplas da fotografar per differentas chaussas. Privats han dentant nagin dretg da metter si talas traplas da fotografar en la natira.
Las pussaivladads da sa dustar
- Sa drizzar al derschader u la derschadra.
- Contactar la persuna ch'ha montà la camera, e supplitgar d'allontanar quella.
- Pretender invista en las datas rimnadas.